FSS กำไรปี 58 หดเหลือ 137.85 ลบ. หลังรายได้ลดลง ยังใจดีแจกปันผล 0.13 บ./หุ้น
FSS กำไรปี 58 หดเหลือ 137.85 ลบ. ลดลง 40% จากปีก่อนมีกำไร 229.79 ลบ. หลังรายได้ค่านายหน้า-ค่าธรรมเนียมและบริการลดลง ใจดีแจกปันผล 0.13 บ./หุ้น XD 1 มี.ค.59 กำหนดจ่ายปันผล 13 พ.ค.นี้
19 ก.พ. 2559

บริษัทหลักทรัพย์ ฟินันเซีย ไซรัส จำกัด (มหาชน) หรือ FSS รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 137.85 ล้านบาท หรือมีกำไรสุทธิ 0.25 บาทต่อหุ้น ลดลง 40% จากช่วงเดียวกันของปีก่อนที่มีกำไรสุทธิ 229.79 ล้านบาท หรือมีกำไรสุทธิ 0.42บาทต่อหุ้นโดยผลการดำเนินงานในช่วงดังกล่าวลดลงเนื่องจากรายได้ค่านายหน้าจากการซื้อขายหลักทรัพย์ รายได้ค่าธรรมเนียมและบริการลดลง
นอกจากนี้บริษัทได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.13 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 1 มี.ค. 2559 และกำหนดจ่ายเงินปันผลในวันที่ 13 พ.ค. 2559